**Ո Ր Ո Շ ՈՒ Մ**

**Արգելադրված գույքը հարկադիր էլեկտրոնային աճուրդով իրացնելու մասին**

«25» 10 2021 թ. ք. Գորիս

Հարկադիր կատարումն ապահովող ծառայության Սյունիքի մարզային բաժնի հարկադիր կատարող, արդարադատության ավագ լեյտենանտ Ասլան Միրզոյանս, ուսումնասիրելով հարկադիր կատարումն ապահովող ծառայության Սյունիքի մարզային բաժնում 25.10.2021 թվականին վերսկսված թիվ 06655185, թիվ 06692342, թիվ 07260247 և թիվ 07676745 կատարողական վարույթների նյութերը

**Պ Ա Ր Զ Ե Ց Ի**

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0484/02/20 կատարողական թերթի համաձայն պետք է Կարեն Սերգեյի Գրիգորյանից, Կարինե Հրանտի Օրդյանից և Լիդա Ռուբենի Ջավահիրյանից համապարտության կարգով հօգուտ «Արեգակ» ՈՒՎԿ ՓԲԸ-ի բռնագանձել 1.048.998 ՀՀ դրամ և հաշվարկվող տոկոսներ:

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0362/02/20 կատարողական թերթի համաձայն պետք է Արգենա Արմենի Դանիելյանից, Կարինե Հրանտի Օրդյանից, Լուսինե Ավրորայի Տոռոզյանից և Կարեն Սերգեյի Գրիգորյանից համապարտության կարգով հօգուտ «Արեգակ» ՈՒՎԿ ՓԲԸ-ի բռնագանձել 1,641.497 ՀՀ դրամ և հաշվարկվող տոկոսներ:

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ/0743/02/20 կատարողական թերթի համաձայն պետք է Կարեն Սերգեյի Գրիգորյանից հօգուտ «Սեֆ Ինտերնեյշնլ» ՈՒՎԿ ՍՊԸ-ի բռնագանձել 179.767 ՀՀ դրամ և հաշվարկվող տոկոսներ:

ՀՀ Երևան քաղաքի առաջին ատյանի ընդհանուր իրավասության դատարանի կողմից տրված թիվ ԵԴ/5690/17/21 կատարողական թերթի համաձայն պետք է Կարեն Սերգեյի Գրիգորյանից հօգուտ «ՄՈԳՈ» ՈՒՎԿ ՍՊԸ-ի բռնագանձել 1.765.485 ՀՀ դրամ և հաշվարկվող տոկոսներ` բռնագանձումը տարածելով գրավի պայմանագրով գրավադրված FORD TRANSIT մակնիշի, 36MC387 պետ.համարանիշի մեքենայի վրա:

Կատարողական գործողությունների արդյունքում պարտապանին պատկանող գրավադրված FORD TRANSIT մակնիշի, 36MC387 համարանիշի ավտոմքենան չի հայտնաբերվել և նրա նկատմամբ հայտարարվել է հետախուզում:

Կատարողական գործողությունների ընթացքում պարզվել է, որ պարտապան Կարեն Սերգեյի Գրիգորյանի անվամբ հածվառված է BMW 318i մակնիշի, 35 CS 775 համարանիշի ավտոմեքենան, որի գնահատման համար նշանակվել է փորձաքննություն և ըստ փորձաքննության եզրակացության մեքենայի շուկայական արժեքը կազմել է 800.000 ՀՀ դրամ:

Պարտապաններ Կարեն Սերգեյի Գրիգորյանի, Արգենա Արմենի Դանիելյանի,Կարինե Հրանտի Օրդյանի վերաբերյալ հարուցված կատարողական վարույթները կասեցվել են «Դատական ակտերի հարկադիր կատարման մասին» ՀՀ օրենքի 37-րդ հոդվածի 8-րդ կետի համաձայն, սակայն կողմերը պարտապաններին սնանկ ճանաչելու հայցով դատարան դիմելու ապացույց չեն ներկայացրել:

Կատարողական թերթերի պահանջները կատարելու նպատակով անհրաժեշտ է պարտապան Կարեն Սերգեյի Գրիգորյանին սեփականության իրավունքով պատկանող BMW 318i մակնիշի, 35 CS 775 համարանիշի ավտոմեքենան ներկայացնել հարկադիր էլեկտրոնային աճուրդի` իրացման նպատակով

Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 28.1, 43 հոդվածներով և «Հրապարակային սակարկությունների մասին» ՀՀ օրենքի 35.1-35.4 հոդվածներով

**Ո Ր Ո Շ Ե Ց Ի**

Պարտապան Կարեն Սերգեյի Գրիգորյանին պատկանող ներքոհիշյալ գույքը

|  |  |  |  |  |
| --- | --- | --- | --- | --- |
| **հ/հ** | **լոտի անվանումը նկարագիրը** | **գնահատման գինը** | **մեկնարկային գինը** | **Գույքի քանակը** |
| 1. | Ավտոմեքենա BMW 318i մակնիշի, համարանիշը` 35CS775,  տարեթիվ 1992թ. | **800.000 դրամ** | **600.000 դրամ** | 1 |

ներկայացվում է հարկադիր էլեկտրոնային աճուրդի, էլեկտրոնային համակարգի կիրառմամբ՝ հարկադիր կատարման ծառայության աճուրդի էլեկտրոնային կայքի՝ harkadir.ajurd.am միջոցով։ Հարկադիր էլեկտրոնային աճուրդի սկիզբ` «**07**» **12 2021թ.**

Որոշման պատճենը ուղարկել կողմերին

Որոշումը կարող է բողոքարկվել վերադասության կարգով որոշումն ուժի մեջ մտնելու օրվանից հետո՝ երկամսյա ժամկետում, կամ վարչական դատարան՝ օրենքով սահմանված կարգով: «Դատական ակտերի հարկադիր կատարման մասին» ՀՀ օրնքի 28 հոդվածի 5–րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները, բացառությամբ օրենքով նախատեսված դեպքերի։

*Ծ Ա Ն Ո Թ ՈՒ Թ Յ ՈՒ Ն*: Յուրաքանչյուր լոտի հարկադիր էլեկտրոնային աճուրդի ավարտի հաշվարկային ժամ է համարվում կայքում տվյալ լոտի վերաբերյալ ծանուցումը հրապարակելու 10-րդ օրվան հաջորդող աշխատանքային օրվա համապատասխան ժամը։ Յուրաքանչյուր չկայացած հարկադիր աճուրդից հետո՝ երրորդ աշխատանքային օրը, կայքում զետեղվում է կրկնակի հարկադիր էլեկտրոնային աճուրդի դրված լոտի մասին ծանուցումը։

Եթե աճուրդը չի կայացել գնորդ չլինելու կամ լոտի մեկնարկային գնի հավելում չկատարվելու հիմքերով, ապա հաջորդ հարկադիր աճուրդ կազմակերպելուց վաճառվող լոտի մեկնարկային գինն իջեցվում է նախորդ աճուրդի համար uահմանված մեկնարկային գնի տաuը տոկոuի չափով։ Եթե աճուրդը չի կայացել գնորդի կողմից լոտի գնման գինը uահմանված ժամկետում չվճարվելու կամ առուվաճառքի պայմանագիրը չuտորագրելու հիմքերով, ապա լոտի մեկնարկային գնի իջեցում տեղի չի ունենում։ Տասնհինգերորդ հարկադիր աճուրդը չկայանալու դեպքում հաջորդ աճուրդներում լոտի մեկնարկային գինը չի իջեցվում: Տասնհինգերորդ հարկադիր աճուրդը չկայանալու դեպքում հարկադիր աճուրդի է ներկայացվում նաև պարտապանին պատկանող՝ օրենքով սահմանված նույն հերթում ներառված այլ գույք, իսկ նույն հերթում ներառված գույքերի անբավարարության դեպքում՝ հաջորդ հերթում ներառված այլ գույք:

«Հրապարակային սակարկությունների մասին» ՀՀ օրենքի 35.4 հոդվածի 4–րդ, 5–րդ և 6-րդ մասերի համաձայն երկրորդ և յուրաքանչյուր հերթական աճուրդից հետո, լոտը չվաճառվելու դեպքում պահանջատերը աճուրդի ավարտից հետո երկու աշխատանքային օրվա ընթացքում իրավունք ունի պահանջի դիմաց այն ընդունելու այդ աճուրդի մեկնարկային գնով։ Պահանջատերը պահանջի դիմաց լոտն իրեն հանձնելու վերաբերյալ գրավոր պահանջը կարող է ներկայացնել ծառայություն մինչև չկայացած աճուրդից հետո երկրորդ աշխատանքային օրվա ավարտը։ Գույքը /լոտը/ պահանջատիրոջը հանձնվում է վերջինիս կողմից կատարողական գործողությունների կատարման ծախսերը վճարելուց հետո, իսկ գույքի /լոտի/ հանձման կապակցությամբ հարկեր վճարելու պարտականություն առաջանալու դեպքում՝ նաև դրա կատարումը հավաստող փաստաթղթերը ներկայացնելուց հետո:

**ՀԱՐԿԱԴԻՐ ԿԱՏԱՐՈՂ Ա.ՄԻՐԶՈՅԱՆ**